Borka Paviqeviq

Borka Paviqeviq (lindur në Kotorr, Jugosllavi, Mal i Zi, 1947) është një dramaturge serbe, gazetare dhe aktiviste kulturore. E njohur ndryshe si “liberale serbe dhe intelektuale pacifiste” ajo themeloi “Qendrën për Dezinfektimin Kulturor” në 1994, si dhe është një prej bashkëthemeluesve të organizatës “Belgrade Circle”. 

 Jeta 
Lindur në Kotorr,  Pavićević ëshët diplomuar pranë Akademisë së Teatrit, Filmit, Radios dhe Televizionit në Beograd. Karriera e saj në teatër shtrihet në disa dekada. Për gati 10 vite ajo ka qenë dramaturge pranë “Atelje 212”. Ajo ka themeluar një teatër në Beograd në hapësirat e një ish-fabrike birre në 1981. Nga 1984 deri në 1991, ajo mori pjesë në lëvizjen artistike “KPGT” (Kazaliste Pozoriste Gledalisce Teatar). Ajo ishte dramaturge dhe drejtoreshë artistike e Teatrit të Dramës në Beograd derisa dha dorëheqjen në 1993 për shkak të pikëpamjeve politike. Ajo ka shërbyer dhe si pjesë e jurisë në Festivalin Ndërkombëtar të Teatrit në Beograd, duke punuar për organizatën rreth 20 vite. Si bashkëthemeluese e organizatës “Belgrade Circle”, ajo shkruan rregullisht në një të përditshme serbe. 

Pavićević themeloi “Qendrën për Dezinfektimin Kulturor”, të dedikuar për ndërtimin e katarsit kulturor në 1994; kjo qendër ka organizuar më shumë se 5.000 aktivitete, ekspozita, protesta dhe leksione. Pavićević është bashkë-autore e librit “Beogradi, Beogradi im”. Pavićević ka marrë shumë çmime ndër të cilat përfshihen: çmimi “Otto Rene Castillo” për teatrin politik (2000); çmimin “Hiroshima Foundation për Paqe dhe Kulturë” (2004) si dhe çmimin special nga republika e Francës “The Legion Honour” (2001).

Ajo është e martuar me avokatin për të drejtat njerëzore, Nikola Barović, jeton në Beograd.

 Referime 


Kategoria:Gra
Kategoria:Serbë